Ola Skjåk Bræk

For biokjemikeren, se Gudmund Skjåk-Bræk.
Ola Skjåk Bræk (født 4. februar 1912 på Eidsvoll, død  26. desember 1999 i Trondheim) var en norsk bankmann  og politiker (Venstre). 

Han var industriminister i  Lars Korvalds regjering  i perioden  fra  18. oktober 1972 til 16. oktober 1973. Han representerte Venstre  i samlingsregjeringen. Som industriminister sto han sentralt i forhandlingene med EU om en handelsavtale og utformingen av norsk energipolitikk. 

Bræk var varamedlem for Venstre fra Møre og Romsdal til Stortinget i perioden fra 1965-1969 og 1973-1977.  Han tok cand.jur. i 1935, og han var banksjef i Ålesunds nye Kreditbank og Sunnmørsbanken i perioden fra 1950 til 1979. Han var i 1950 landets yngste banksjef. Han ivret for å bedre samferdselen på Nordvestlandet blant annet med veianlegg Stranda-Hellesylt (fylkesvei 60) og Sjøholt-Stordal (fylkesvei 650), samt tunnel til Brattvåg. Hans viktigste tiltak var å få i stand bompengefinansiering av Herøybruene. 

I 1976 ble han kommandør av St. Olavs Orden for samfunnsnyttig virke. Han var gift med fredsaktivisten Ingeborg Skjåk Bræk født Wergeland. Han var far til tekstilkunstneren Lise Skjåk Bræk og professor i biokjemi Gudmund Skjåk-Bræk.Dødsannonse for Ola Skjåk Bræk i Adresseavisen 29. desember 1999

 Litteratur 
Ola Skjåk Bræk : Hva brast så høyt?'' (memorarer). Ålesund: Nordvest forlag, 1990. ISBN 82-90330-50-2

 Referanser 

 Eksterne lenker 



Kategori:Statsråder i Regjeringen Korvald
Kategori:Venstre-statsråder
Kategori:Vararepresentanter til Stortinget
Kategori:Norske jurister
Kategori:Norske bankfolk
Kategori:Kommandører av St. Olavs Orden
Kategori:Personer fra Eidsvoll kommune